Nous Rolins de L’Estoille, et Biatris, sa femme, faisons savoir à touz... que nos, de nostre bon grey et de nostre volunté, avons outroié et quité à touzjoursmais, par nom d’eschange, à Jehan de Chalon, signour d’Allay, nostre vigne dessouz Monmusart, et le vergier et toutes les appendises de la devantdite vigne, saul que nostre grange, laquel nous retenons à l’usaige des autres, lesquies saront faites en cest leu; lequel eschange nous tenons et tanrons, nous et li nostre, dou fié au devantdit Jehan de Chalon, signour d’Arlay, ansi come nos tenions la devantdite vigne. En tesmoignaige de laquel chose, nos avons fait metre en ces presentes lettres le seal mons. Bernart, curé de Saint-Cornele de L’Estoille, l’an de l’incarnacion de Nostre Signour qui corroit par mil CC septante et sept, ou mois d’avril.